hotchpotch/miracl-hf-unified huggingface dataset:
คาร์โก (ภาพยนตร์ พ.ศ. 2560)
คาร์โก () เป็นภาพยนตร์แนวระทึกขวัญหลังโลกล่มสลายจากประเทศออสเตรเลีย กำกับโดยโยแลนดา แรมคี และเบน ฮาวลิง เขียนบทโดยแรมคี โดยดัดแปลงเนื้อหาจากภาพยนตร์สั้นในชื่อเดียวกันของทั้งสอง ภาพยนตร์เรื่องนี้นำแสดงโดยมาร์ติน ฟรีแมน, แอนโทนี เฮส์ และแคเรน พิสโตริอัส ออกฉายครั้งแรกในเทศกาลภาพยนตร์แอดิเลด ออสเตรเลีย เมื่อวันที่ 6 ตุลาคม 2560 และออกอากาศทั่วโลกทางเน็ตฟลิกซ์ตั้งแต่วันที่ 18 พฤษภาคม 2561
แอนดีและเคย์ซ่อนตัวอยู่บนเรือบ้านกับโรซี ลูกสาววัย 1 ขวบ เพื่อหนีไวรัสซอมบีที่กำลังแพร่ระบาดอย่างรุนแรง ชีวิตบนเรือของพวกเขาสิ้นสุดลงเมื่อเคย์ถูกโจมตีและเสียชีวิต ส่วนแอนดีก็ติดเชื้อซอมบีในที่สุด เขาเหลือเวลาเพียง 48 ชั่วโมงก่อนที่จะกลายเป็นสิ่งที่พวกเขาพยายามหลบเลี่ยงมานาน แอนดีจึงต้องเสี่ยงเดินทางหาผู้ปกครองคนใหม่ให้ลูกสาวของเขา ชนพื้นเมืองดั้งเดิมที่เจริญรุ่งเรืองกลุ่มหนึ่งเป็นโอกาสรอดที่ดีที่สุดของโรซี แต่ด้วยทัศนคติไร้ความเมตตาต่อผู้ติดเชื้อ ชนพื้นเมืองกลุ่มนี้จึงอาจเป็นภัยต่อเขาและลูกสาวเช่นกัน ทูมี เด็กหญิงชาวพื้นเมืองดั้งเดิมกลายเป็นโอกาสเดียวของแอนดีในการเข้าถึงชุมชนอันศักดิ์สิทธิ์นี้ได้อย่างปลอดภัย แต่โชคไม่ดีที่เด็กหญิงยังไม่ต้องการกลับไปยังชุมชนของเธอ เพราะเธอก็กำลังหาวิธีรักษาพ่อที่ติดเชื้อด้วยการพาวิญญาณกลับคืนสู่ร่าง แอนดีและทูมีต่างแสวงหาความรอดในแบบของตนเอง แต่พวกเขาต้องร่วมมือกันหากต้องการที่จะบรรลุเป้าหมายนั้น
การรุกรานของชาวดอเรียน
การรุกรานของชาวดอเรียน () เป็นแนวคิดที่สร้างขึ้นมาอธิบายการแพร่กระจายของสำเนียงภาษา และวัฒนธรรมของกลุ่มคนที่นักเขียนกรีกโบราณเรียกว่า ""ชาวดอเรียน"" จนถึงระดับที่เข้ามาแทนที่ภาษาและวัฒนธรรมที่มีอยู่ก่อนยุคคลาสสิก
ตามตำนานปรัมปราของกรีก ชาวดอเรียนเข้ามาถือกรรมสิทธิในแผ่นดินเพโลพอนนีส เนื่องจากเหตุการณ์ที่มีชื่อว่า "การกลับมาของพวกเฮราไคลดี" () หรือ พวกเฮราคลิดส์ (Heraclids) ซึ่งเชื่อกันว่าเป็นลูกหลานของฮีโร่เฮราคลีส นักวิชาการคลาสสิกเชื่อว่าตำนานนี้อาจจะเป็นเหตุการณ์จริง แต่ทว่าแนวคิดเรื่องการรุกรานของชาวดอเรียนก็เปลี่ยนไปมาหลายครั้ง เพราะทั้งนักนิรุกติศาสตร์ และนักโบราณคดีต่างก็อ้างเหตุการณ์นี้ มาอธิบายการสะดุดและขาดความต่อเนื่องของอารยธรรมไมซีนี นอกจากนี้แบบแผนของการมาถึงของวัฒนธรรมดอเรียน ในเกาะบางแห่งในทะเลเมดิเตอเรเนียน มีความเป็นมาอย่างไรก็ยังไม่ทราบชัดเจน และปัญหาว่าชาวดอเรียนมาจากไหนก็ไม่มีใครทราบ แม่จะทำการศึกษาเรื่องนี้มาเกือบ 200 ปีแล้ว
"การกลับมาของพวกเฮราไคลดี" (Ἐπιστροφὴ τῶν Ἡρακλειδῶν - "the return of Heracleidae") ตามที่ปรากฎในเรื่องเล่าของชาวกรีก (รวมทั้งในงานเขียนของเฮโรโดตัส) พูดถึงเหล่าผู้สืบสายเลือดของเฮราคลีส ที่ถูกเนรเทศไปจากเพโลพอนนีสเมื่อเฮราคลีสตาย ได้กลับมาเพื่อทวงความเป็นใหญ่ในแผ่นดินเพโลพอนนีสเหมือนในสมัยที่เฮราคลีสยังมีชีวิตอยู่
คำภาษากรีกที่ใช้บรรยายการกลับมาของพวกเฮราไคลดี คือ katienai (κατα + ἱκνεομαι) แปลว่า "ลงมา" หรือ "มายังเบื้องล่าง" แสดงให้เห็นว่าน่าจะเป็นการมาจากพื้นที่สูงลงสู่พื้นที่ต่ำกว่า หรือกวาดลงมาแบบน้ำไหล ซึ่งทำให้มองได้ว่าเป็นการ "รุกราน"
อย่างไรก็ดีพวกเฮราไคลดี ไม่ใช่พวกเดียวกับชาวดอเรียนเสียทีเดียว โดยตำนานเล่าว่าเฮราคลีสมีบุญคุณต่อ "อีจิเมียส" (หรือ ไอกิมิออส ) กษัตริย์ของชาวดอเรียน โดยช่วยรบจนพิชิตชาวแลปิธส์ (Lapiths) และสังหารกษัตริย์ของพวกนั้นได้ อีจิเมียสจึงแบ่งดินแดนให้ 1 ใน 3 และรับ "ฮีลัส" (Hyllus) ลูกชายของเฮราคลีสมาเลี้ยงเป็นการตอบแทน
เฮราคลีสสืบสายเลือดมาจากเพอร์ซิอัส หลังจากเฮราคลีสตาย ลูกหลานเพอร์ซิอัสสายเฮราคลิดส์จึงถูกขับออกไปจากแผ่นดิน โดยยูริสธีอัส แต่ยูริสธีอัสและบรรดาลูกชายของเขาเองก็ถูกสังหารจนหมดในระหว่างการยกทัพบุกแอตติกา จึงเหลือแต่ลูกหลานของเฮราคลีสที่สืบสายเลือดมาจากเพอร์ซิอัส
Love Film project
ชื่อโครงการ :  Love Film
ครั้งที่ 1 เริ่มเมื่อวันที่ 15 ก.ย. 60
หน่วยงานรับผิดชอบ
วัตถุประสงค์
1 พัฒนาบุคลากรในอุตสาหกรรมภาพยนตร์ไทยให้เป็นมืออาชีพ
2 พัฒนาขีดความสามารถของผู้เข้าร่วมโครงการ
3 ให้เป็นสื่อและกิจกรรมในการบ่มเพาะความคิด และพฤติกรรมในการสร้างสรรค์ของ
เยาวชนและประชาชน
4 เป็นสื่อกลางในการแบ่งปันความรักกลับไปยังสังคมรอบข้างอย่างเป็นรูปธรรม
เลิฟเดอะเทอทีน
ภาพยนตร์ Love the Thirteen ประกอบไปด้วยภาพยนตร์สั้น 5 เรื่อง จากทั้ง 5 ผู้กำกับ ที่ได้โอกาสมากำกับภาพยนตร์นี้ภายใต้โครงการ Love Film Project ซึ่งความตั้งใจของโครงการนี้คือถ่ายทอดความรักจากมุมมองคริสเตียนผ่านทางภาพยนตร์ ความยาว 115 นาที ที่ใช้ขอพระคำพระคัมภีร์จาก 1 โครินธ์ 4-7
Part 1 Unfriend
-เรื่องย่อ: ฝุ่น และ พลอย เพื่อนสนิทที่ต้องมา unfriend กันในโลก Online เพียงเพราะเรื่องของความอิจฉากัน
Part 2 ชิน Love 13:5
-เรื่องย่อ: คู่รักที่ชีวิตคู่กำลังมาถึงจุดเปลี่ยน เมื่อฝ่ายหนึ่งลืมสัญญาที่ให้ต่อกัน ทั้งคู่ต้องเลือกว่าจะคบกันต่อหรือจะเลิกกัน
Part 3 MUTE
-เรื่องย่อ: เรื่องราวของ ครูแตง ครูในโรงเรียนชนบทแห่งหนึ่งที่อยากให้โอกาสทางการศึกษากับ หมีเด็กที่มีความบกพร่องทางการได้ยิน
Part 4 รัก (ไม่) เก่า
-เรื่องย่อ: เรื่องราวของพ่อลูก ที่พ่อจมอยู่กับความทรงจำที่ว่าภรรยาของตนเองยังไม่ตาย เพียงเพราะอยากเก็บโกยความสุขและความทรงจำดีๆเอาไว้ แต่ลูกสาวไม่เข้าใจ
Part 5 Look For Me At Dusk: ลับขอบฟ้า
-เรื่องย่อ: การเดินทางเอาชีวิตรอดของสองพ่อลูก ที่ต้องหนีอุกกาบาตลูกใหญ่ พร้อมกับความสัมพันธ์ที่ไม่ลงรอยกันของทั้งสอง การเดินทางนี้จะกลายเป็นเส้นทางไปสู่ความแตกแยกด้วยความเกลียดชัง หรือ ความรัก
ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศ จ.ชลบุรี
ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศเป็นแหล่งเรียนรู้ทางด้านระบบนิเวศป่าชายเลนของจังหวัดชลบุรี และยังเป็นสถานที่ที่หน่วยงาน หรือองค์กร มักเดินทางเข้ามาทำกิจกรรมแนวซีเอสอาร์ เช่น การปลูกป่าชายเลนอยู่เสมอ นอกจากนี้ ที่นี่ยังโดดเด่นด้วยสะพานไม้ศึกษาธรรมชาติยาว 2,300 เมตร ซึ่งถือว่าเป็นเส้นทางเดินชมป่าชายเลนที่ยาวที่สุดของจังหวัดชลบุรี
จากตัวเมืองชลบุรี วิ่งเข้าถนนพระยาสัจจา มุ่งหน้าไป 2.5 กม. จากนั้นเลี้ยวขวาเข้าซอยนารถมนตเสวี 13 ตรงไปแล้วเลี้ยวขวา เพื่อมุ่งหน้ามาทางสวนเฉลิมพระเกียรติราชินี 60 พรรษา เข้าวงเวียน แล้วเลี้ยวซ้าย ตรงเข้ามาประมาณ 850 เมตร จะพบกับศูนย์ศึกษาธรรมชาติและอนุรักษ์ป่าชายเลน
ไฮออสไซยามีน
ไฮออสไซยามีน () หรือ ดาทูรีน (daturine) เป็นสารโทรเพนแอลคาลอยด์ มีสูตรเคมีคือ CHNO พบในพืชวงศ์มะเขือ (Solanaceae) เช่น เฮนเบน, ลำโพงม่วง, มะเขือเทศ ชื่อทางการค้าของไฮออสไซยามีนได้แก่ Symax, HyoMax, Anaspaz, Egazil, Buwecon
ไฮออสไซยามีนใช้เป็นยารักษาโรคทางระบบทางเดินอาหาร เช่น กลุ่มอาการลำไส้ไวเกินต่อการกระตุ้น, การติดเชื้อในระบบทางเดินปัสสาวะ, แผลในกระเพาะอาหาร, ตับอ่อนอักเสบ รวมถึงลดการบีบตัวและหลั่งกรดในกระเพาะอาหาร และใช้ร่วมกับโอปิออยด์เพื่อเพิ่มระดับยาระงับปวดในการรักษาความเจ็บปวดจากโรคเส้นประสาท ไฮออสไซยามีนอาจให้ผลข้างเคียงคือ ทำให้ปากและลำคอแห้ง, ง่วงซึม, ตามัว, เวียนศีรษะ
ความพยายามลอบปลงพระชนม์สมเด็จพระสันตะปาปาจอห์น ปอลที่ 2
เหตุลอบปลงพระชนม์สมเด็จพระสันตะปาปาจอห์น ปอลที่ 2 เกิดขึ้นเมื่อวันที่ 13 พฤษภาคม 1981 ณ.จัตุรัสเซนต์ปีเตอร์ในนครรัฐวาติกัน สมเด็จพระสันตะปาปาฯ ต้องพระแสงปืน 4 นัดที่ยิงโดยโดยนาย Mehmet Ali Ağca จนประชวรเสียพระโลหิตเป็นจำนวนมาก ระหว่างที่เสด็จฯ ยังจัตุรัสนั้น นาย Ağca ถูกควบคุมตัวทันที และต้องโทษจำคุกในเรือนจำตลอดชีวิตโดยศาลอิตาลี ภายหลังสมเด็จพระสันตะปาปาฯ พระราชทานอภัยโทษ Ağca จากเหตุลอบปลงพระชนม์ดังกล่าว ต่อมาได้รับการอภัยโทษโดยประธานาธิบดีอิตาลี Carlo Azeglio Ciampi ตามพระราชประสงค์ฯ และถูกเนรเทศไปยังประเทศตุรกีในเดือนมิถุนายน 2000
ไจคะมี
ไจคะมี (, ; ) เป็นเมืองพักตากอากาศในรัฐมอญ ทางตะวันออกเฉียงใต้ของประเทศพม่า
ในสมัยอาณาจักรอยุธยา เป็นไปได้ว่าเมืองนี้เป็นเมืองขึ้นของอยุธยา คนไทยรู้จักในชื่อว่า เชียงกราน หรือ เชียงตราน ต่อมาเปลี่ยนชื่อเมืองตามนามวิลเลียม แอมเฮิสต์ เอิร์ลแอมเฮิสต์ที่ 1 ผู้ว่าอินเดีย ที่ได้เมืองนี้ไปในช่วงสงครามอังกฤษ–พม่าครั้งที่หนึ่ง ว่า แอมเฮิสต์ ()
เมืองตั้งอยู่บนคาบสมุทรทางตอนใต้ของเมืองเมาะลำเลิงราว 48 กิโลเมตร เป็นจุดหมายปลายทางที่ได้รับความนิยมของนักท่องเที่ยวท้องถิ่นและนักท่องเที่ยวต่างชาติ เมืองมีเจดีย์ไจคะมีเยเลที่ก่อสร้างขึ้นบนทะเล โดยใช้วัสดุตามธรรมชาติของแนวหินปะการังเป็นฐานรากเชื่อมต่อทางเดินไปยังหาด
เมืองนี้มีสถิติปริมาณน้ำฝน 75 มิลลิเมตร เมื่อวันที่ 14 มกราคม พ.ศ. 2545 มีปริมาณน้ำฝนที่สูงที่สุดภายใน 24 ชั่วโมงของเดือนมกราคม ในรอบ 30 ปีที่ผ่านมา
ตูโบด (จังหวัดฮีลากังลาเนา)
ตูโบด เป็นเมืองศูนย์กลางของจังหวัดฮีลากังลาเนา ประเทศฟิลิปปินส์ มีประชากรในปี ค.ศ. 2015 ทั้งหมด 47,165 คน ตัวเมืองตั้งอยู่ริมชายฝั่งทางตะวันออกเฉียงใต้ของอ่าวปังกีล อยู่ห่างจากเมืองอีลีกัน 60 กิโลเมตร ห่างจากเมืองโอซามิส 10 กิโลเมตร และอยู่ห่างจากเมืองตังกุบ 2 กิโลเมตร
ภูมิประเทศโดยรวมเป็นที่ราบต่ำ และมีเนินเขารูปคลื่นทางตอนเหนือไปจนถึงตะวันออกเฉียงใต้ของตัวเมือง ตูโบดมีบารังไกย์ทั้งหมด 24 แห่ง และมีพื้นที่ 24,000 เฮกตาร์ ภูมิอากาศมีฝนตกแทบทุกเดือน เนื่องจากที่ตั้งอยู่ในแนวทางเดินของไต้ฝุ่น และมีอุณหภูมิโดยเฉลี่ยต่อปีอยู่ที่ 26.67 องศาเซลเซียส
ตูโบดยังเป็นที่ตั้งของสะพานอ่าวปังกีล ซึ่งเมื่อก่อสร้างเสร็จแล้ว จะกลายเป็นสะพานที่ยาวที่สุดในมินดาเนา และจะสามารถเชื่อมต่อกับเมืองตังกุบในจังหวัดคันลูรังมีซามิสได้ งบประมาณอยู่ที่ 4,860,000,000 เปโซ เริ่มก่อสร้างวันที่ 30 มกราคม ค.ศ. 2018 และคาดว่าจะก่อสร้างเสร็จวันที่ 28 ธันวาคม ค.ศ. 2020
คากายันเดโอโร
คากายันเดโอโร เป็นนครหนาแน่นในเขตฮีลากังมินดาเนา ประเทศฟิลิปปินส์ และเป็นเมืองศูนย์กลางในเชิงภูมิศาสตร์ของจังหวัดซีลางังมีซามิส แต่ปกครองอย่างอิสระจากตัวจังหวัด เมืองนี้ยังถือเป็นศูนย์กลางของภูมิภาคฮีลากังมินดาเนาอีกด้วย จึงเกิดการขยายตัวเป็นมหานครคากายันเดโอโร ซึ่งรวมพื้นที่ของเมืองเอลซัลวาดอร์, โอโปล, อาลูบีฮิด, ลากีนดิงกัน, กีตากุม, ตาโกโลอัน, บิลลานูเวบา, ฮาซาอัน, และคลาเบเรีย
คากายันเดโอโรตั้งอยู่ริมชายฝั่งตอนเหนือของมินดาเนา ติดกับอ่าวมาคาฮาลาร์ มีประชากรในปี ค.ศ. 2015 ทั้งหมด 675,950 คน จึงเป็นเมืองที่มีประชากรมากเป็นอันดับที่ 10 ของประเทศ
คากายันเดโอโรมีชื่อเสียงในด้านการท่องเที่ยว โดยเฉพาะการล่องเรือชมแม่น้ำคากายัน
สโมสรฟุตบอลโตเกียวยูไนเต็ด
สโมสรฟุตบอลโตเกียวยูไนเต็ด เป็นสโมสรฟุตบอลญี่ปุ่น ตั้งอยู่ที่เขตบุงเกียวในโตเกียว ปัจจุบันลงแข่งขันในคันโตซอคเกอร์ลีก ซึ่งเป็นส่วนหนึ่งของลีกภูมิภาคญี่ปุ่น
สโมสรก่อตั้งในเดือนมกราคม ค.ศ. 2015 โดยเกิดจากการบุยรวมกันของทีมฟุตบอลมหาวิทยาลัยเคโอและมหาวิทยาลัยโตเกียว เป้าหมายของสโมสรคือการเลื่อนชั้นสู่เจลีก ดิวิชัน 1 ภายในปี ค.ศ. 2020
ภายหลังจากที่เลื่อนชั้นสู่คันโตซอคเกอร์ลีก ดิวิชัน 1 ในปี ค.ศ. 2016 ทางสโมสรได้เปลี่ยนชื่อทีมเป็น "โตเกียวยูไนเต็ด" They also featured a female team, "Bunkyo LB Ladies".
จินแอร์
บริษัท จินแอร์ จำกัด () เป็นสายการบินต้นทุนต่ำสัญชาติเกาหลี ปัจจุบันให้บริการเที่ยวบินไปยังจุดหมายปลายทางในประเทศ 6 แห่ง และต่างประเทศ 26 แห่ง สายการบินมีสำนักงานใหญ่อยู่ที่โซล โดยชื่อของสายการบินมีการเปิดตัวครั้งแรกเมื่อวันที่ 15 มิถุนายน ค.ศ. 2008 ในพิธีเปิดสายการบินที่โซล
"ข้อมูลล่าสุดเมื่อเดือนเมษายน ค.ศ. 2018"
ข้อมูลล่าสุดเมื่อเดือนสิงหาคม ค.ศ. 2017:
เซเรนา ดีบ
เซเรนา ดีบ (Serena Deeb; ) เป็นนักมวยปล้ำอาชีพชาวอเมริกันและอาจารย์สอนโยคะปัจจุบันได้เซ็นสัญญากับ WWE ในฐานะผู้ฝึกสอนที่ศูนย์ฝึกทักษะ Performance Center เธอเป็นที่รู้จักกันดีที่สุดสำหรับการปรากฏตัวครั้งแรกของเธอกับ WWE ในค่าย SmackDown และเธอยังเป็นที่รู้จักสำหรับค่ายพัฒนาทักษะ FCW ภายใต้ชื่อเซเรนา เธอยังร่วมปล้ำในสมาคม Total Nonstop Action Wrestling และ Ohio Valley Wrestling ซึ่งเธอเป็นแชมป์หญิง 6 ครั้ง ในสมาคม Shimmer Women Athletes และ Wrestling New Classic เธอเป็นอดีตแชมป์หญิง WNC ครั้งเดียว
เพชรร้อยรัก
เพชรร้อยรักเป็นละครแนวโรแมนติก
ดราม่า สืบสวน
บทประพันธ์โดยน้ำดอกไม้ บทโทรทัศน์วรพันธ์ รวีผลิตโดย บริษัท ดีด้า วิดีโอ โปรดักชั่น จำกัด โดยผู้จัดละคร สยม สังวริบุตร กำกับการแสดงโดย ณพธันกรณ์ รัตนระวีโชติ นำแสดงโดย กฤตฤทธิ์ บุตรพรม อัษฎาพร สิริวัฒน์ธนกุล นนทพันธ์ ใจกันทา ธีร์ วณิชนันทธาดา อนิสา นูกราฮา แพร เอมเมอรี่ มาติกา อรรถกรศิริโพธิ์ อภิรดี ภวภูตานนท์ และนักแสดงอีกมากมาย ออกอากาศครั้งแรกทาง สถานีโทรทัศน์สีกองทัพบกช่อง 7 เริ่มตอนแรกวันอาทิตย์ที่ 3 มิถุนายน พ.ศ. 2561 จนถึง วันเสาร์ที่ 7 กรกฎาคม พ.ศ. 2561 ออกอากาศทุกวันศุกร์ เวลา 20.05 น. เสาร์ และ อาทิตย์ เวลา 20.15 น. ต่อจากละคร สัมปทานหัวใจ
โบสถ์พระคูหาศักดิ์สิทธิ์
โบสถ์พระคูหาศักดิ์สิทธิ์ (; ; , "Kanīsat al-Qiyāmah"; , "Knesiyat ha-Kever") หรือที่คริสตชนออร์ทอดอกซ์เรียกว่า โบสถ์การคืนพระชนม์ หรือ โบสถ์แห่งอะนาสตาซิส ( "Naos tes Anastaseos") เป็นโบสถ์ในย่านชุมชนคริสเตียนของเมืองเยรูซาเลมเก่า ตัวโบสถ์ถูกสร้างขึ้นนบสถานที่สองแห่งที่ชาวคริสเตียนถือว่าศักดิสิทธิ์มากที่สุด คือ สถานที่ทำการตรึงพระเยซูที่กางเขน ซึ่งมีชื่อเรียกว่า "โกละโกธา" (ภาษากรีกในพระคัมภีร์: ) และพระคูหาว่างเปล่าที่พระองค์ถูกฝัง และฟื้นคืนพระชนม์
วิลเฮ็ล์ม วีน
วิลเฮ็ล์ม คาร์ล แวร์เนอร์ อ็อทโท ฟริทซ์ ฟรันทซ์ วีน (; 13 มกราคม พ.ศ. 2407 – 30 สิงหาคม พ.ศ. 2471) เป็นนักฟิสิกส์ชาวเยอรมัน ผู้ได้รับรางวัลโนเบลสาขาฟิสิกส์ประจำปี พ.ศ. 2454 เขาเป็นผู้รวมทฤษฎีความร้อนและการแผ่รังสีแม่เหล็กไฟฟ้าเข้าด้วยกัน ได้เป็นกฎการกระจัดของวีน ซึ่งว่า ความยาวคลื่นของการแผ่รังสีแม่เหล็กไฟฟ้าแปรผกผันกับอุณหภูมิ
วิลเฮ็ล์มเป็นญาติกับมัคส์ วีน นักอิเล็กทรอนิกส์ผู้ประดิษฐ์วงจรบริดจ์ของวีน (Wien Bridge)
วิลเฮ็ล์ม วีน เกิดที่ตำบลกัฟเคิน (Gaffken) ใกล้กับเมืองฟิชเฮาเซิน (Fischhausen) แคว้นปรัสเซีย ซึ่งปัจจุบันเป็นเมืองปรีมอสค์ ประเทศรัสเซีย เป็นบุตรของคาร์ล วีน ต่อมาเมื่อวิลเฮ็ล์มอายุได้สองขวบ ครอบครัวของเขาย้ายถิ่นฐานไปยังตำบลดรัคชไตน์ (Drachstein) ใกล้กับเมืองรัสเทินบวร์ค (Rastenburg) ซึ่งปัจจุบันเป็นเมืองแกนต์ชึน (Kętrzyn) ประเทศโปแลนด์ ล่วงปี พ.ศ. 2422 วิลเฮ็ล์มเข้าโรงเรียนที่รัสเตินบวร์ค หนึ่งปีต่อมาเขาย้ายไปศึกษาชั้นมัธยมปลายที่โรงเรียนที่เมืองไฮเดิลแบร์ค
เมื่อวิลเฮ็ล์มจบชั้นมัธยมปลายในปี พ.ศ. 2425 เขาเข้าศึกษาที่มหาวิทยาลัยเกิททิงเงินและมหาวิทยาลัยเบอร์ลิน ระหว่าง พ.ศ. 2426–2428 วิลเฮ็ล์มทำงานในห้องปฏิบัติการของแฮร์มัน ฟ็อน เฮ็ล์มฮ็อลทซ์ ในหัวข้อวิจัยการเลี้ยวเบนของแสงที่ตกกระทบโลหะและผลของวัสดุต่าง ๆ ที่มีต่อสีของรังสีหักเห
ระหว่าง พ.ศ. 2439–2442 วิลเฮ็ล์มเป็นอาจารย์ที่มหาวิทยาลัยแอร์เวเทฮา อาเคิน (RWTH Aachen University) ก่อนย้ายไปที่มหาวิทยาลัยเวือทซ์บวร์ค สืบแทนวิลเฮล์ม คอนราด เรินต์เกน ล่วงปี พ.ศ. 2462 เขาย้ายไปที่มหาวิทยาลัยมิวนิก ระหว่างชีวิตวิชาการได้มีส่วนร่วมในโครงการการเมืองต่าง ๆ แต่ไม่ถึงขนาดเข้าร่วมสมาคมฟิสิกส์เยอรมันหรือด็อยท์เชอฟือซีค ()
เมื่อ พ.ศ.2439 วิลเฮ็ล์ม วีน ค้นพบกฎการแผ่รังสีของวัตถุดำโดยการทดลอง ซึ่งต่อมาเรียกว่า กฎของวีน เพื่อนร่วมงานของเขาคือ มักซ์ พลังค์ ไม่เชื่อถือการทดลองของวิลเฮ็ล์มจนต้องพยายามใช้ทฤษฎีแม่เหล็กไฟฟ้าและอุณหพลศาสตร์เพื่อสร้างทฤษฎีประกอบผลการทดลอง ได้เป็นกฎของวีน-พลังค์ ซึ่งใช้ได้เฉพาะที่ความถี่สูง ๆ และไม่ถูกต้องที่ความถี่ต่ำ มัคส์ พลังค์พยายามแก้ไข และต่อมาได้เสนอกฎของพลังค์ซึ่งว่า พลังงานแปรผันตรงกับความถี่ของแม่เหล็กไฟฟ้า อันนำไปสู่การพัฒนากลศาสตร์ควอนตัม อย่างไรก็ดีนั้นน กฎของวีนยังมีรูปแบบที่ใช้ได้อยู่คือ formula_1 ซึ่งว่า สเปกตรัมคลื่นแม่เหล็กไฟฟ้าจะมียอดที่ความยาวคลื่น "λ" ซึ่งแปรผกผันกับอุณหภูมิ T ต่อมาในปี พ.ศ. 2454 วิลเฮ็ล์ม วีน ได้รับรางวัลโนเบลสาขาฟิสิกส์ ในฐานะผู้คนพบกฎการแผ่รังสีของวัตถุร้อน
เมื่อ พ.ศ. 2441 วิลเฮ็ล์มประดิษฐ์ตัวกรองวีน (Wien filter) หรือตัวคัดเลือกความเร็วสำหรับใช้ศึกษารังสีแอโนด เครื่องมือดังกล่าวประกอบด้วยสนามไฟฟ้ากับสนามแม่เหล็กตั้งฉากกัน เมื่ออนุภาคเคลื่อนที่ผ่านจะตีวงโค้งไปตกที่ระยะต่าง ๆ ตามแต่จะกำหนดโดยมวลของอนุภาคมีประจุ ปัจจุบันใช้ในกล้องจุลทรรศน์อิเล็กตรอนและสเปกโทรมิเตอร์ รวมถึงเครื่องเร่งอนุภาค ปีเดียวกันนั้นเอง วิลเฮ็ล์มศึกษาแก๊สไอออน (ionized gas) และค้นพบอนุภาคประจุบวกมวลเท่ากับอะตอมไฮโดรเจนโดยใช้ตัวกรองของเขาเอง ต่อมาในปี พ.ศ. 2456 โจเซฟ จอห์น ทอมสัน ได้พัฒนาปรับปรุงตัวกรองวีน และทดลองเพิ่มเติม การทดลองกินเวลานานหลายปี จนกระทั่งในปี พ.ศ. 2462 เออร์เนสต์ รัทเทอร์ฟอร์ด เสนอว่า อนุภาคที่วิลเฮ็ล์มค้นพบตั้งแต่แรกนั้นคือโปรตอน (คือ อะตอมไฮโดรเจนเสียอิเล็กตรอนหนึ่งตัว)
ในปี พ.ศ. 2533 วิลเฮ็ล์มอ่านงานของจอร์จ เฟรเดอริก ชาลส์ เซิร์ล (George Frederick Charles Searle) และดัดแปลงทฤษฎีของอัลเบิร์ต ไอน์สไตน์ ในภาษาอังกฤษ) บรรดามวลของสสารทั้งหลายมีที่มาจากคลื่่นแม่เหล็กไฟฟ้า และกำหนดตามสมการ formula_2
เลอง ชาร์ล เตฟว์แน็ง
เลอง ชาร์ล เตฟว์แน็ง (, ; 30 มีนาคม พ.ศ. 2400 – 21 กันยายน พ.ศ. 2469) หรือที่รู้จักกันในชื่อ เทเวนิน หรือ เทวินิน เป็นวิศวกรชาวฝรั่งเศส รู้จักในฐานะผู้พัฒนาทฤษฎีบทสำหรับวงจรไฟฟ้า ซึ่งว่า ภาระหรือโหลดทางไฟฟ้าเมื่อต่อเข้ากับแหล่งจ่าย สามารถเขียนเป็นวงจรสมมูลซึ่งประกอบด้วยแหล่งจ่ายสมมูลซึ่งหาได้จากการแบ่งศักย์ ความต้านทานสมมูลซึ่งหาได้จากการรวมความต้านทานเข้าด้วยกันขณะตัดภาระออก และความต้านทานของภาระต่ออนุกรมกัน 
เลอง เตฟว์แน็งเกิดเมื่อวันพฤหัสบดีที่ 30 มีนาคม 2400 (นับตามแบบพระราชบัญญัติปีปฏิทิน พ.ศ. 2483) ที่เมืองโม (Meaux) จังหวัดแซเนมาร์น แคว้นอีล-เดอ-ฟร็องส์ เข้าศึกษาที่วิทยาลัยสารพัดช่าง () ซึ่งปัจจุบันเป็นสถาบันสมทบของมหาวิทยาลัยปารีส-ซาแกล () เมื่อ พ.ศ. 2421 เตฟว์แน็งเข้ารับราชการในกองทหารสื่อสาร ก่อนเข้าสอนในวิทยาลัยไปรษณีย์โทรเลขขั้นสูง (ปัจจุบันคือวิทยาลัยโทรคมนาคมขั้นสูงแห่งสถาบันวิทยาศาสตร์และเทคโนโลยีปารีส ()) จากการศึกษาทฤษฎีวงจรพื้นฐาน กฎของโอห์ม และกฎของเคอร์ชอฟฟ์ทำให้เตฟว์แน็งสร้างทฤษฎีใหม่สำหรับวงจรไฟฟ้าของเขาขึ้น อย่างไรก็ตาม กฎของเขาได้รับการค้นพบก่อนหน้าแล้วโดยแฮร์มัน ฟ็อน เฮ็ล์มฮ็อลทซ์ ต่อมาเตว์แน็งเป็นผู้อำนวยการสำนักโทรคมนาคม และเริ่มเป็นอาจารย์รับเชิญในสถาบันต่าง ๆ อาทิ สถาบันเกษตรศาสตร์แห่งกรีญง
เลอง เตฟว์แน็งถึงแก่กรรมเมื่อวันอังคารที่ 21 กันยายน 2469 ที่กรุงปารีส รวมอายุได้ 69 ปี
ปฏิบัติการมาส์
ปฏิบัติการมาส์ อีกชื่อคือ ปฏิบัติการการรุกรเจฟ-Sychevka ครั้งที่สอง () เป็นชื่อรหัสปฏิบัติการรุกที่กองทัพโซเวียตกระทำต่อกองทัพเยอรมันในช่วงสงครามโลกครั้งที่ 2 เกิดขึ้นระหว่างวันที่ 25 พฤศจิกายน ถึง 20 ธันวาคม ค.ศ. 1942 รอบ ๆ จุดยื่นเด่น รเจฟ ในอาณาบริเวณของมอสโก
การรุกครั้งนี้เป็นปฏิบัติการร่วมกันของแนวรบด้านตะวันตกของโซเวียตกับแนวรบคาลินินตามการประสานงานของเกออร์กี จูคอฟ เป็นหนึ่งในชุดการสู้รบอันนองเลือดอย่างยิ่ง ที่เรียกรวมกันในประวัติศาสตร์โซเวียตและรัสเซียว่า ยุทธการที่รเจฟ ยุทธการดังกล่าวเกิดใกล้กับ Rzhev, Sychevka, และVyazma ในระหว่างเดือนมกราคม ค.ศ. 1942 ถึงมีนาคม ค.ศ. 1943 จนเป็นที่เรียกขานว่า "เครื่องบดเนื้อรเจฟ" ("Ржевская мясорубка") เพราะสร้างความเสียหายขนานใหญ่ โดยเฉพาะแก่ฝ่ายโซเวียต เป็นเหตุให้ปรากฏอยู่ ณ เชิงอรรถในหน้าประวัติศาสตร์การทหารโซเวียตอยู่หลายปี
ยุทธการที่รเจฟ
ยุทธการที่รเจฟ() เป็นหนึ่งในปฏิบัติการโซเวียตในช่วงสงครามโลกครั้งที่สอง ระหว่างวันที่ 8 มกราคม ค.ศ. 1942 และ 31 มีนาคม ค.ศ. 1943 เนื่องจากประสบกับความสูญเสียที่น่ากลัวโดยกองทัพแดง การทัพครั้งนี้ได้กลายเป็นที่รู้จักกันโดยทหารผ่านศึกและนักประวัติศาสตร์ที่เรียกขานว่า "เครื่องบดเนื้อรเจฟ" ("Ржевская мясорубка")
ปฏิบัติการครั้งนี้เกิดขึ้นในพื้นที่ทั่วไปของรเจฟ Sychyovka (ต่อมา เรียกว่า Sychevka) ในภูมิภาค Sychyovsky , และ Vyazma เพื่อปะทะกับกองกำลังเยอรมัน
แม่สื่อปากร้าย ผู้ชายรสจัด
แม่สื่อปากร้าย ผู้ชายรสจัด เป็นละคร แนว โรแมนติก คอมเมดี้ ดราม่า ผลิตโดย กันตนา บทประพันธ์โดย ปลากินเมฆ บทโทรทัศน์ พิง ลำพระเพลิง กำกับการแสดงโดย เอกภพ ตันหยงมาศกุล นำแสดงโดย ศรัณย์ ศิริลักษณ์ อุษามณี ไวทยานนท์ จุติ จำเริญเกตุประทีป ตากเพชร เลขาวิจิตร พสธร ทรงถาวรทวี พลอยไพลิน ตั้งประภาพร เจสสิก้า เอสพินเนอร์ และนักแสดงอีกมากมายออกอากาศทางช่อง 7 HD เริ่มวันอาทิตย์ ที่ 8 กรกฎาคม พ.ศ. 2561 - วันอาทิตย์ ที่ 12 สิงหาคม พ.ศ. 2561 ออกอากาศทุกวันศุกร์ 20.05 น. เสาร์ และ อาทิตย์ 20.15 น. ต่อจากละคร เพชรร้อยรัก
ภาษากรีกคอยนี
ภาษากรีกคอยนี หรือ ภาษากรีกคอยเน (, , และในชื่อเรียกต่างๆกัน ได้แก่ สำเนียงอเล็กซานเดรีย, แอตติกพื้นบ้าน, ภาษาเฮลเลนิก หรือ ภาษากรีกไบเบิ้ล (โดยเฉพาะพระคริสต์ธรรมใหม่) เป็นรูปแบบของภาษากรีกมาตรฐาน หรือภาษากลาง (ทางวิชาการเรียกว่า "ภาษาคอยเน่" หรือ koine language) ที่ใช้ทั้งในการพูดและเขียน ทั่วทั้งบริเวณเมดิเตอเรเนียน และบางส่วนของตะวันออกกลาง ในสมัยเฮลเลนิสติก และสมัยโรมันโบราณ จนถึงช่วงต้นของสมัยไบแซนไทน์ หรือช่วงปลายสมัยโบราณ (late antiquity) ภาษากรีกคอยนี เป็นวิวัฒนาการมาจากภาษากรีกโบราณ โดยเริ่มจากการแพร่กระจายของภาษากรีก ในสมัยของพระเจ้าอเล็กซานเดอร์มหาราช ช่วงศตวรรษที่ 4 ก่อนค.ศ. ภาษากรีกคอยนีมีพื้นฐานหลักๆ มาจากภาษากรีกสำเนียงแอตติก และภาษากรีกไอโอนิก ซึ่งเป็นภาษาทางการศึกษาและวรรณคดีในโลกของกรีซโบราณ
คำว่า "คอยนี" หรือ "คอยเน่" () มาจากคำกรีกว่า แปลว่า ภาษาสำเนียงกลาง โดยคำกรีก "คอยแน" (κοινή) หมายถึง "ที่ใช้ร่วมกัน" ในประเทศกรีซเรียกภาษานี้ว่า "ภาษาภูมิภาคเฮลเลนิสติก" (Ελληνιστική Κοινή) เมื่อภาษา"กรีกคอยนี" กลายมาเป็นภาษาที่ใช้ในวงการวรรณกรรม เมื่อราวศตวรรษที่ 1 ก่อนค.ศ. จึงเกิดการแยกภาษาคอยนีที่เป็นภาษาพูด และที่เป็นภาษาเขียนออกจากกัน โดยถือว่าภาษาเขียนของ "กรีกคอยนี" เป็นภาษาวรรณกรรมหลังยุคคลาสสิก ส่วนภาษาพูดถือว่าเป็นภาษาที่ใช้ในชีวิตประจำวัน ไมใช่ภาษาหนังสือ ฯ บางท่านก็เรียกภาษากรีกคอยนีว่าเป็น "ภาษาสำนวนอเล็กซานเดรีย" () ซึ่งถือเป็นสำเนียงสากลของภาษากรีกในสมัยนั้น
ภาษากรีกคอยนีมีบทบาทในทางวรรณกรรมมาก โดยเป็นภาษาสื่อสารของยุคหลังคลาสสิก ที่นักวิชาการ และนักเขียนใช้อย่างแพร่หลาย รวมถึง พลูทาร์ก และโพลีบิอัส นอกจากนี้ กรีกคอยนียังเป็นภาษาของพระคริสต์ธรรมใหม่ และของเซปตัวจินท์ (Septuagint) หรือคัมภีร์พระคริสต์ธรรมเก่าภาษากรีกฉบับแปลศตวรรษที่ 3 นอกจากนี้งานเขียนทางเทววิทยาของเหล่าปิตาจารย์แห่งคริสตจักรในช่วงแรกๆ ก็เป็นภาษากรีกคอยนีเกือบทั้งหมด ปัจจุบันภาษานี้ยังใช้อยู่ในฐานะภาษาทางพิธีกรรมของศาสนจักรกรีกออร์โธด็อกซ์
การรุกเลนินกราด–นอฟโกรอด
การรุกทางยุทธศาสตร์เลนินกราด–นอฟโกรอด เป็นการรุกทางยุทธศาสตร์ในช่วงสงครามโลกครั้งที่สอง การรุกเริ่มโดยกองทัพแดงในวันที่ 14 มกราคม 1944 โดยโจมตีกลุ่มกองทัพเยอรมันเหนือ โดยแนวรบวอลฮอฟ และ แนวรบเลนินกราดของโซเวียต และบางส่วนจากแนวรบบอลติกที่ 2 โดยมีเป้าหมายหลักคือยุดิการล้อมเลนินกราด ประมาณ 2 สัปดาห์ต่อมา กองทัพแดงสามารถควบคุมทางรถไฟมอสโก-เลนินกราดคืนมาได้ และในวันที่ 26 มกราคม 1944 โจเซฟ สตาลิน ประกาศว่าการล้อมเลนินกราดได้ยุติลงแล้ว 
และกองกำลังเยอรมันได้ถอยออกจากแคว้นเลนินกราด มีการเฉลิมฉลองการยุดิการล้อมเลนินกราดที่กินเวลา 900 วันที่เลนินกราด ด้วยการยิงปืนใหญ่สลุต 324 นัด การรุกทางยุทธศาสตร์จบลงในวันที่ 1 มีนาคม เมื่อกองบัญชาการสามัญของสหภาพโซเวียต (Stavka) สั่งให้กองกำลังในแนวรบเลนินกราดไปปฏิบัติงานข้ามแม่น้ำนาร์วา ขณะที่แนวรบบอลติกที่ 2 กำลังปกป้องดินแดนที่ได้ยึดครองจากการบุกคืนของกองทัพน้อยที่ 16 ของเยอรมัน
สวนเฉลิมพระเกียรติ ร.9 ชลบุรี
สวนสาธารณะเฉลิมพระเกียรติ ร.9 จ.ชลบุรี เป็นสวนสาธารณะอเนกประสงคในบริเวณพื้นที่ 69 ไร่ ตั้งอยู่ที่ริมถนนพระยาสัจจา ตำบลเสม็ด อำเภอเมือง จังหวัดชลบุรี ภายในสวนเฉลิมพระเกียรติฯ มีสวนร่มรื่นสำหรับให้ประชาชนพักผ่อนหย่อนใจ หรือออกกำลังกาย มีสนามกีฬาทั้งกลางแจ้งและในร่มไว้ให้บริการ นอกจากนี้ยังมีศูนย์การเรียนรู้อยู่ด้วย
ทางวิ่ง รอบสระน้ำกลางสวนและอ้อมรอบสนามกีฬา
สนามกีฬา ประกอบด้วย
สระว่ายน้ำ ยาว 50 เมตร ขนาด 10 ลู่
โรงยิม
ห้องสมุดเฉลิมพระเกียรติ 80 พรรษา ภายในมีหอนาฬิกา
ที่จอดรถ อยู่ด้านหลังสวน และอยู่ข้างสนามชลบุรีสเตเดียม
ห้องน้ำ มีให้บริการบริเวณสนามกีฬา
พระราชญาณปรีชา (ถวิล กนฺตสิริ)
พระราชญาณปรีชา นามเดิม ถวิล ศรีใหม่ ฉายา กนฺตสิริ ผู้ช่วยเจ้าอาวาสวัดราชาธิวาสราชวรวิหาร, เจ้าคณะแขวงวชิรพยาบาล (ธ)
พระราชญาณปรีชา นามเดิม ถวิล นามสกุล ศรีใหม่ ฉายา กนฺตสิริ เกิดเมื่อวันจันทร์ที่ 6 ตุลาคม พ.ศ. 2484 ตรงกับวันแรม 1 ค่ำ เดือน 11 ปีมะเส็ง เวลา 18.30 น. ที่ตำบลเสาเภา อำเภอสิชล จังหวัดนครศรีธรรมราช โยมบิดาชื่อนายพร้อม ศรีใหม่ โยมมารดาชื่อนางเงิน ชัยชำนาญ (นามสกุลเดิม จิตมั่น) บรรพชาเป็นสามเณรเมื่อ พ.ศ. 2499 ณ วัดคงคาวดี อำเภอสิชล จังหวัดนครศรีธรรมราช โดยมีพระราชไพศาลมุนี (ย้อย มหาสาโล) วัดท่าโพธิ์ อำเภอเมืองนครศรีธรรมราช จังหวัดนครศรีธรรมราช เป็นพระอุปัชฌาย์ และพระครูประสาทธรรมภิวัช (บุญรักษ์ ฐานวิริโย) วัดคงคาวดี อำเภอสิชล จังหวัดนครศรีธรรมราช เป็นพระศีลาจารย์ ต่อมาอุปสมบทเมื่อวันที่ 16 มิถุนายน พ.ศ. 2506 วัดราชาธิวาสราชวรวิหาร เขตดุสิต กรุงเทพมหานคร โดยมีพระสุธรรมาธิบดี (เพิ่ม อาภาโค) (ครั้งดำรงสมณศักดิ์ที่ พระราชปัญญาภรณ์) เป็นพระอุปัชฌาย์ พระวิสุทธิธรรมธาดา (ส่อง โชติงฺกโร) (ครั้งยังเป็นพระครูฐานานุกรมที่ พระครูสังฆวุฒิกร) เป็นพระกรรมวาจาจารย์ และพระครูวินัยธรเสนอ ญาณทัตโต เป็นพระอนุสาวนาจารย์
เบลลา ฮาดีด
อิซาเบลลา ไคร์ ฮาดีด () เป็นนางแบบชาวอเมริกัน ค่ายไอเอ็มจีโมเดลส์ ในปี ค.ศ. 2014 และในปี ค.ศ. 2016 เธอได้รับเลือกให้เป็น "นางแบบแห่งปี" โดยเว็บไซต์ Model.com
ออตโต สเติร์น
ออตโต สเติร์น หรือออทโท ชแตร์น (Otto Stern, 17 กุมภาพันธ์ พ.ศ. 2431 - 17 สิงหาคม พ.ศ. 2512) เป็นนักฟิสิกส์ชาวอเมริกัน-เยอรมัน ผู้ได้รับรางวัลโนเบลสาขาฟิสิกส์ประจำปี พ.ศ. 2486 รู้จักกันในฐานะผู้ร่วมสร้างสรรค์การทดลองของสเติร์น-เกอร์แลค ร่วมกับวัลเทอร์ แกร์ลัค
สเติร์นเกิดในครอบครัวชาวยิว เป็นบุตรของออสการ์ (Oskar Stern) ชแตร์น และยูเฌเนีย ชแตร์น (Eugenia Stern) (นามสกุลเดิม โรเซินทัล (Rosenthal)) ที่เมืองโซห์เรา ราชอาณาจักรปรัสเซีย (ปัจจุบันคือ ซอรือ ประเทศโปแลนด์) เขาศึกษาที่ไฟรบวร์คอิมไบรส์เกา และที่มหาวิทยาลัยเบรสเลา โดยทำงานร่วมกับออทโท ซัคคัวร์ (Otto Sackur) ในหัวข้อทฤษฎีจลน์ของความดันออสโมติกในสารละลายเข้มข้น ต่อมาสเติร์นทำงานร่วมกับอัลเบิร์ต ไอน์สไตน์ (หรืออัลแบร์ท ไอน์ชไตน์) ที่มหาวิทยาลัยคาร์ลอวา (หรือชาลส์) ณ กรุงปราก ครั้นปี พ.ศ.2456 สเติร์นย้ายไปทำงานที่สถาบันเทคโนโลยีเอเทฮาซือริช ณ เมืองซือริช (หรือซูริก) เมื่อสงครามโลกครั้งที่หนึ่งเริ่มต้น สเติร์นทำงานด้านอุตุนิยมวิทยาในแนวหน้าติดรัสเซีย ในขณะที่ศึกษาต่อ จนกระทั่งในปี พ.ศ.2458 เขาเข้าเป็นอาจารย์ประจำที่มหาวิทยาลัยฟรังค์ฟูร์ท (หรือแฟรงก์เฟิร์ต) หกปีต่อมา เขาได้รับตำแหน่งศาสตราจารย์ที่มหาวิทยาลัยรอสตอคและทำงานเป็นเวลาสองปี ก่อนจะไปเป็นผู้อำนวยการสถาบันเคมีเชิงฟิสิกส์ ณ มหาวิทยาลัยฮัมบวร์ค
ชีวิตการงานของสเติร์นราบรื่นมาเป็นเวลาหลายปี ตราบจน พ.ศ.2476 พรรคนาซีเข้ายึดอำนาจและพยายามสังหารชาวยิว เขาและไอน์สไตน์ได้ลี้ภัยออกนอกประเทศเยอรมนี โดยสเติร์นปฏิบัติหน้าที่เป็นอาจารย์สาขาฟิสิกส์ที่สถาบันเทคโนโลยีคาร์เนกี (ปัจจุบันคือ มหาวิทยาลัยคาร์เนกีเมลลอน เมืองพิตต์สเบิร์ก สหรัฐ) และได้มีโอกาสเป็นศาสตราภิชาน (อาจารย์รับเชิญ) ที่มหาวิทยาลัยแคลิฟอร์เนียเบิร์กลีย์ด้วย ครั้นลาออกจากสถาบันเทคโนโลยีฯ แล้ว ได้ย้ายไปพำนักที่เมืองเบิร์กลีย์ รัฐแคลิฟอร์เนีย ก่อนถึงแก่กรรมในปี พ.ศ.2512 ด้วยโรคหัวใจล้มเหลว
สเติร์นเป็นนักฟิสิกส์สายทดลอง เข้าค้นพบการมีอยู่ของสปินโดยการทดลองซึ่งใช้แท่งแม่เหล็กรูปร่างไม่เหมือนกันเพื่อสร้างสนามแม่เหล็กไม่สม่ำเสมอ กล่าวคือ ทิศทางไม่เป็นไปในทางเดียวกัน เมื่อยิงลำอะตอมเงิน พบว่า อะตอมเงินชนกับฉากเป็นแนวเส้นสองเส้น เนื่องจากอะตอมมีสมบัติเป็นวงกระแสไฟฟ้าในตัว (นอกเหนือจากเป็นโมเมนตัมเชิงมุม) เมื่อมีสนามแม่เหล็กภายนอกมากระทำในทิศทางไม่ตั้งฉากกับวงกระแสไฟฟ้า ก็จะทำให้เกิดทอร์ก เบี่ยงทิศทางของการเอียงของอะตอมไป ฟิสิกส์แบบฉบับคาดการณ์ว่า อะตอมจะชนกับฉากในตำแหน่งใดก็ได้ แต่พบว่า อะตอมชนกับฉากเป็นสองเส้น ต่อมาจึงมีการกำหนดสมบัติความเป็นวงกระแสไฟฟ้าของอะตอมว่า สปิน โดยกำหนดให้โมเมนต์แม่เหล็ก (ซึ่งเป็นปริมาณเวกเตอร์มีค่าเท่ากับผลคูณของกระแสไฟฟ้ากับพื้นที่ของวงวนกระแส ทิศทางตามนิ้วหัวแม่มือขวาที่กำตามทิศของกระแส) ของอะตอม มีค่าเท่ากับโบร์แมกนีตอน
กาเบรียล คว็อก
กาเบรียล คว็อก จุน ยี (เกิดวันที่ 22 ธันวาคม ค.ศ. 1990) เป็นนักฟุตบอลอาชีพชาวสิงคโปร์ ปัจจุบันลงเล่นให้กับสโมสรฟุตบอลราชนาวีในไทยลีก และทีมชาติสิงคโปร์
คว็อกลงเล่นทีมชาติครั้งแรกเมื่อวันที่ 7 มิถุนายน ค.ศ. 2013 ในนัดกระชับมิตรที่พบกับลาว โดยเขาทำประตูในนัดนั้นด้วย ส่วนประตูแรกในนัดอย่างเป็นทางการ เกิดขึ้นในรอบคัดเลือกเอเชียนคัพ 2015 นัดที่พบกับซีเรีย เมื่อวันที่ 15 ตุลาคม ค.ศ. 2013
ไลออนทเวลฟ์
สิงคโปร์
พรรครวมพลังประชาชาติไทย
พรรครวมพลังประชาชาติไทย (; ชื่อย่อ:รปช./ACT.) กลุ่มการเมืองที่ได้ยื่นจดแจ้งชื่อพรรคต่อ คณะกรรมการการเลือกตั้ง เมื่อวันศุกร์ที่ 25 พฤษภาคม พ.ศ. 2561 มีนาย ทวีศักดิ์ ณ ตะกั่วทุ่ง ทนายความส่วนตัวของนาย สุเทพ เทือกสุบรรณ เป็นผู้ยื่นจดแจ้ง โดยจะมีบุคคลที่มีชื่อเสียงเข้าร่วมงานกับพรรคอาทิ พลตำรวจเอกวสิษฐ เดชกุญชร อดีตรอง อธิบดีกรมตำรวจ นาย ประสาร มฤคพิทักษ์ นาย สุริยะใส กตะศิลา นาย พิเชฐ พัฒนโชติ นาย สำราญ รอดเพชร และ นาย จาตุรันต์ บุญเบ็ญจรัตน์ เป็นต้น โดยได้มีการเปิดตัวพรรคในวันอาทิตย์ที่ 3 มิถุนายน พ.ศ. 2561 ที่ สวนลุมพินี แต่ในเวลาต่อมาได้มีการเปลี่ยนแปลงสถานที่เปิดตัวเป็น ศาลาดนตรีสุริยเทพ มหาวิทยาลัยรังสิต
กระทั่งวันอาทิตย์ที่ 5 สิงหาคม พ.ศ. 2561 ทางพรรคได้จัดให้มีการประชุมเพื่อเลือกหัวหน้าพรรค เลขาธิการพรรค และคณะกรรมการบริหารพรรคซึ่งที่ประชุมได้มีมติเลือก หม่อมราชวงศ์จัตุมงคล โสณกุล ที่นาย สุเทพ เทือกสุบรรณ เป็นผู้เสนอชื่อเป็นหัวหน้าพรรค นายทวีศักดิ์ ณ ตะกั่วทุ่ง เป็นเลขาธิการพรรคโดย ดร. เอนก เหล่าธรรมทัศน์ ซึ่งสมาชิกพรรคได้เสนอชื่อให้ดำรงตำแหน่งหัวหน้าพรรคได้ขอถอนตัวไปโดยคณะกรรมการบริหารพรรคชุดนี้เป็นชุดชั่วคราวส่วนคณะกรรมบริหารพรรคชุดแรกจะทำการประชุมเพื่อเลือกเมื่อจดทะเบียนจัดตั้งพรรคสำเร็จเรียบร้อยแล้ว
ต่อมาในวันพุธที่ 8 สิงหาคม พ.ศ. 2561 หม่อมราชวงศ์จัตุมงคลได้ยื่นจดทะเบียนจัดตั้งพรรคต่อ กกต. ด้วยทุนจดทะเบียน 30 ล้าน 5 แสนบาทและผู้ร่วมก่อตั้งพรรคทั้งสิ้น 607 คน
ชตุทท์การ์เทอร์ คิคเกอส์
ชตุทท์การ์เทอร์ คิคเกอส์ เป็นสโมสรฟุตบอลเยอรมนี ตั้งอยู่ที่เมืองชตุทท์การ์ท รัฐบาเดิน-เวือร์ทเทิมแบร์ค ก่อตั้งเมื่อวันที่ 21 กันยายน ค.ศ. 1899 โดยนอกจากฟุตบอล ทางสโมสรก็มีกีฬาอื่น ๆ ได้แก่ แฮนด์บอล กรีฑา เทเบิลเทนนิส เชียร์ลีดดิง และลาครอสเซ สโมสรนี้ยังมีการฝึกสอนผู้ตัดสินในการแข่งขันฟุตบอลอีกด้วย
ชล อภิชาติ
ชนสรณ์ กุลศิริวุฒิชัย หรือ ชล อภิชาติ เกิดเมื่อวันจันทร์ที่เมื่อ 25 เมษายน พ.ศ. 2520 เป็นชาวกรุงเทพฯ มีชื่อเล่นว่า ปุ้ย เป็นบุตรนายลักษณ์ กุลศิริวุฒิชัย หรือ ลักษณ์ อภิชาติ อดีตพระเอก และนักแสดงภาพยนตร์แนวบู๊ชื่อดังผู้ล่วงลับ กับนางนันทนา กุลศิริวุฒิชัย หรือ วันทนา หรือ นันทนา บุญบันเทิง อดีตนางเอกชื่อดัง เขามีพี่น้อง 3 คน โดยเป็นลูกคนโต แต่เดิมครอบครัวมีฐานะปานกลาง ไม่เดือดร้อนอะไรนัก เพระพ่อมีงานแสดงอยู่เรื่อย ๆ ในด้านการศึกษา เขาเรียนชั้นประถมศึกษาจนถึงมัธยมศึกษาปีที่ 3 ที่โรงเรียนเซนต์คาเบรียล
ชล อภิชาติชื่นชอบการร้องเพลงมาตั้งแต่เด็ก และทางครอบครัวก็ให้การสนับสนุนโดยการพาไปสมัครเรียนร้องเพลง แต่ในช่วงนั้นเขาสนใจเพลงแนวสตริง และเรียนร้องเพลงอยู่ราว 2 เดือนก็จบระดับขั้นพื้นฐานทั่วไป
แต่หลังจากงานแสดงของผู้เป็นหัวหน้าครอบครัวซาลงไป ครอบครัวก็หันมาเปิดร้านขายข้าวแกง จากนั้นไม่นาน ลักษณ์ อภิชาต ซึ่งได้ชื่อว่าเป็นนักแสดงจอมทุ่มเท และมักได้รับบาดเจ็บจากการแสดงเป็นประจำ การกระทบกระเทือนที่สะสมก็เริ่มทำให้เขาล้มป่วยเป็นอัมพาต ทำให้ทุกคนในครอบครัวเริ่มประสบกับความลำบาก เงินทองที่พอมีเก็บไว้ก็ถูกนำมาใช้ในการรักษาผู้เป็นหัวหน้าครอบครัว จนร้านข้าวแกงก็ต้องปิดตัวลง แต่ท้ายที่สุดก็ไม่อาจจะยื้อชีวิตดาราดังเอาไว้ได้ ลักษณ์ อภิชาติเสียชีวิตด้วยโรคมะเร็งต่อมน้ำเหลืองเมื่อ 26 กุมภาพันธ์ 2547
จากนั้น หน้าที่หัวหน้าครอบครัวก็ตกเป็นของผู้เป็นแม่ และในฐานะลูกชายคนโต ชล อภิชาติ ก็อยากที่จะทำอะไรเพื่อเป็นการช่วยเหลือครอบครัวบ้าง แต่ระหว่างนั้น พนม นพพร อดีตนักร้องลูกทุ่งชื่อดัง ซึ่งเป็นเจ้าของบริษัทนพพรซิลเวอร์โกลด์ ที่สร้างนักร้องประดับวงการลูกทุ่งมากมายหลายคน และเคยเป็นเพื่อนรักและสนิทชิดเชื้อกับลักษณ์ อภิชาติอย่างมาก ก็ได้พยายามช่วยเหลือครอบครัวของเพื่อนสนิทที่ล่วงลับด้วยการให้โอกาสชล อภิชาติได้แสดงในภาพยนตร์วีซีดีของบริษัทชื่อ "เพลงรักแผ่นดินเพลิง" และมิวสิควีดีโอเพลง"สงสารแฟนพี่" ของ ณิชา ดารินทร์ เนื่องจากเห็นว่าหน้าตาและหน่วยก้านดีใช้ได้
ต่อมา พนม นพพร ลองให้เขาร้องเพลงลูกทุ่งให้ฟัง ก่อนที่จะสรุปว่า พอที่จะฝึกได้ แล้วก็ส่งเขาไปฝึกร้องเพลงลูกทุ่งอย่างเป็นกิจจะลักษณะ และหลังจากฝึกร้องอยู่ระยะหนึ่ง พนม นพพร ก็หาเพลงใหม่มาให้เขาฝึกร้อง ก่อนที่จะส่งเข้าห้องอัดเสียงในที่สุด และ ก็คลอดผลงานเพลงชุดแรกในชีวิตออกมา ชื่อ "ขอเป็นแฟนส่วนตัว" ก่อนที่จะทยอยผลิตทั้งผลงานเพลง และภาพยนตร์วีซีดีออกมาอย่างต่อเนื่องจนถึงปัจจุบัน
สำนักงานคณะกรรมการนโยบายเขตพัฒนาพิเศษภาคตะวันออก
สำนักงานคณะกรรมการนโยบายเขตพัฒนาพิเศษภาคตะวันออก (ชื่อย่อ: สกพอ.) หน่วยงานของรัฐที่เป็นนิติบุคคลภายใต้การบังคับบัญชาของ นายกรัฐมนตรี ทำหน้าที่เป็นสำนักงานเลขานุการของคณะกรรมการนโยบายเขตพัฒนาพิเศษภาคตะวันออกมีวัตถุประสงค์เพื่อดำเนินการพัฒนาพื้นที่ภาคตะวันออกให้เป็นระบบและโดยสอดคล้องกับหลักการพัฒนาอย่างยั่งยืน
สำนักงานคณะกรรมการนโยบายเขตพัฒนาพิเศษภาคตะวันออกจัดตั้งขึ้นเมื่อวันอังคารที่ 15 พฤษภาคม พ.ศ. 2561 ตามมาตรา ๑๔ ของ พระราชบัญญัติเขตพัฒนาพิเศษภาคตะวันออก พ.ศ. ๒๕๖๑ แทนที่ สำนักงานเพื่อการพัฒนาระเบียงเศรษฐกิจพิเศษภาคตะวันออก ที่ถูกยุบไปโดยมีเลขาธิการคณะกรรมการนโยบายเขตพัฒนาพิเศษภาคตะวันออกเป็นผู้บังคับบัญชาสูงสุด
สำนักงานมีอำนาจหน้าที่ตามมาตรา ๑๕ ดังต่อไปนี้
(๑) รับผิดชอบในงานธุรการและงานวิชาการของคณะกรรมการนโยบาย
(๒) เสนอแนะคณะกรรมการนโยบายเกี่ยวกับการดำเนินงานตามมาตรา ๑๑ และมาตรา ๑๒
(๓) ศึกษาวิเคราะห์ผลกระทบเบื้องต้นจากการกำหนดและการดำเนินการตามนโยบาย แผนและมาตรการต่าง ๆ ที่เกี่ยวข้องกับการพัฒนาเขตพัฒนาพิเศษภาคตะวันออก รวมตลอดทั้งแนวทางหรือมาตรการป้องกัน แก้ไข หรือเยียวยาผลกระทบดังกล่าวเสนอต่อคณะกรรมการนโยบาย
(๔) กำกับ ติดตาม และรายงานความคืบหน้าในการพัฒนาเขตพัฒนาพิเศษภาคตะวันออกต่อคณะกรรมการนโยบายอย่างน้อยทุกสามเดือน
(๕) จัดทำรายงานประจำปีเกี่ยวกับการปฏิบัติตามพระราชบัญญัตินี้เสนอคณะรัฐมนตรีเพื่อเสนอต่อสภาผู้แทนราษฎรและวุฒิสภาเพื่อทราบ
(๖) ประสานงานกับหน่วยงานของรัฐที่เกี่ยวข้องเพื่อให้การดำเนินการพัฒนาเขตพัฒนาพิเศษภาคตะวันออกเป็นไปตามนโยบาย แผน และมาตรการที่คณะกรรมการนโยบายกำหนด
(๗) ศึกษาความเหมาะสมและความเป็นไปได้ในการกำหนดเขตส่งเสริมเศรษฐกิจพิเศษ
(๘) ลงทุนหรือร่วมลงทุนกับบุคคลอื่นทั้งในประเทศและต่างประเทศเพื่อการประกอบกิจการที่เป็นประโยชน์ต่อการพัฒนาเขตพัฒนาพิเศษภาคตะวันออกและเขตส่งเสริมเศรษฐกิจพิเศษ
(๙) ตั้งบริษัทจำกัดหรือบริษัทมหาชนจำกัดเพื่อประกอบกิจการที่เป็นประโยชน์ต่อการพัฒนาเขตพัฒนาพิเศษภาคตะวันออกและเขตส่งเสริมเศรษฐกิจพิเศษ
(๑๐) กู้ยืมเงินเพื่อใช้จ่ายในกิจการของสำนักงาน
(๑๑) ปฏิบัติการอื่นใดตามที่กำหนดไว้ในพระราชบัญญัตินี้หรือกฎหมายอื่น หรือตามที่คณะรัฐมนตรีหรือคณะกรรมการนโยบายมอบหมาย
ตามมาตรา ๑๐ กำหนดให้มี คณะกรรมการนโยบายเขตพัฒนาพิเศษภาคตะวันออก ประกอบด้วย
(๑) นายกรัฐมนตรี เป็นประธานกรรมการ
(๒) รองนายกรัฐมนตรีซึ่งนายกรัฐมนตรีมอบหมาย เป็นรองประธานกรรมการ
(๓) กรรมการโดยตำแหน่งประกอบด้วย
(๔) กรรมการผู้ทรงคุณวุฒิประกอบด้วย(๕) เลขาธิการคณะกรรมการนโยบายเขตพัฒนาพิเศษภาคตะวันออก เป็นกรรมการและเลขานุการ
คาเมรอน ดัลลัส
คาเมรอน อเล็กซานเดอร์ ดัลลัส () เป็นบุคคลที่มีชื่อเสียงทางอินเทอร์เน็ตชาวอเมริกัน เป็นที่รู้จักกันดีในวิดีโอบนยูทูบ ต่อมาดัลลัสได้รับบทในภาพยนตร์ Expelled ในปี ค.ศ. 2014 ปัจจุบันมีรายการเรียลลิตี้โชว์ทางเน็ตฟลิกซ์ชื่อ ""แคสซิงคาเมรอน""
มิสแกรนด์มุกดาหาร
มิสแกรนด์มุกดาหาร () เป็นการประกวดนางงามของจังหวัดมุกดาหาร จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์มุกดาหาร การประกวดมิสแกรนด์มุกดาหารมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์มุกดาหารคนปัจจุบัน คือ นันธิกา รันศรี ได้รับตำแหน่งเมื่อวันที่ 24 พฤษภาคม พ.ศ. 2561 ณ ห้างสรรพสินค้าโรบินสัน มุกดาหาร2018: ชุดมโหระทึกมุกดามณี เป็นการนำเอา ศิลปะวัฒนธรรมเก่าแก่ของจังหวัดมุกดาหารมาใช้ในการออกแบบนั่นก็คือ เครื่องดนตรีโบราณ ที่มีมาตั้งแต่ยุคสัมฤทธิ์ ผสมผสานเข้ากับเครื่องแต่งกายและเครื่องประดับของชนเผ่าอีสาน อาทิ ผู้ไท ย้อ โซ่ ออกแบบโดยการใช้สีทองเป็นหลักอันสื่อให้เห็นถึงความ เจริญรุ่งเรือง สง่างามและมีคุณค่า
2017: ชุดมุกด์มกุฎภุชคเภรี (มุก มะ กุด พุช คะ เภ รี) แรงบันดาลใจมากจากองค์ปู่พญานาคนามว่า พญาอนันตนาคราช ที่มีความศักดิ์สิทธิ์ โดยสร้างสรรค์จากผ้าฝ้ายไหมไทย ประดับด้วยเกล็ดพญานาคที่บ่งบอกถึงความอุดมสมบูรณ์ กองมโหระทึกจำลองที่แสดงถึงความดังกังวานและมงกุฎอัญมนีแห่งแม่น้ำโขงอันล้ำค่า ด้วยรอยสลักพญานาคราชทั้ง 2 คือ พญาอนันตนาคราช และพญาศีสุทโธ ซึ่งเป็นสิ่งคู่บ้านคู่เมืองมุกดาหาร
รายชื่อผู้เล่นในวอลเลย์บอลหญิงเนชันส์ลีก 2018
ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในวอลเลย์บอลหญิงเนชันส์ลีก 2018 ทีมชาติทั้ง 16 ทีมจะต้องส่งรายชื่อผู้เล่น 21 คน ซึ่งผู้เล่นจำนวน 14 คนจะต้องได้รับการคัดเลือกในแต่ละสัปดาห์และจะต้องส่งรายชื่อผู้เล่นมาสองวันก่อนเริ่มการแข่งขันในแต่ละสัปดาห์
รายชื่อผู้เล่นเบื้องต้น 26 คน ประกาศเมื่อวันที่ 26 เมษายน ค.ศ. 2018
หัวหน้าผู้ฝึกสอน: กิเยร์โม ออร์ดูนา
รายชื่อผู้เล่นเบื้องต้น 26 คน ประกาศเมื่อวันที่ 24 เมษายน ค.ศ. 2018
หัวหน้าผู้ฝึกสอน: หลาง ผิง
รายชื่อผู้เล่นเบื้องต้น 21 คน ประกาศเมื่อวันที่ 4 เมษายน ค.ศ. 2018
หัวหน้าผู้ฝึกสอน: คูมิ นากาดะ
รายชื่อผู้เล่นเบื้องต้น 27 คน ประกาศเมื่อวันที่ 19 เมษายน ค.ศ. 2018
หัวหน้าผู้ฝึกสอน: ยัตแซ็ก นัฟรอตสกี
รายชื่อผู้เล่นรอบสุดท้าย ประกาศเมื่อวันที่ 20 เมษายน ค.ศ. 2018
หัวหน้าผู้ฝึกสอน: ชา แฮ-ว็อน
รายชื่อผู้เล่นเบื้องต้น 26 คน ประกาศเมื่อวันที่ 26 เมษายน ค.ศ. 2018
หัวหน้าผู้ฝึกสอน: ดนัย ศรีวัชรเมธากุล
รายชื่อผู้เล่นเบื้องต้น 26 คน ประกาศเมื่อวันที่ 19 เมษายน ค.ศ. 2018
หัวหน้าผู้ฝึกสอน: คาร์ช คิไรย์
ฟุตบอลทีมชาติตูนิเซีย
ฟุตบอลทีมชาติตูนิเซีย () ฉายา อินทรีแห่งคาร์เธจ เป็นทีมฟุตบอลตัวแทนของประเทศตูนิเซีย อยู่ภายใต้การควบคุมของสหพันธ์ฟุตบอลตูนิเซีย (FTF) ซึ่งก่อตั้งในปี ค.ศ. 1957
แอฟริกาคัพออฟเนชันส์
African Nations Championship
African Games
อาหรับคัพออฟเนชันส์
Palestine Cup of Nations
Pan Arab Games
เมดิเตอร์เรเนียนเกมส์
"ข้อมูล ณ วันที่ 27 มีนาคม ค.ศ. 2018"
น้ำตาลปี๊บ
น้ำตาลปี๊บ หรือ น้ำตาลปึก เป็นส่วนผสมในอาหารและขนมที่ใช้กันทั่วในเอเชีย ตะวันออกกลางและแอฟริกาเหนือ ซึ่งให้รสหวานเหมือนน้ำตาล ทำมาจากน้ำเลี้ยงจากงวงเกสรตัวผู้หรือ"จั่น" ของพืชวงศ์ปาล์ม ในประเทศไทยส่วนใหญ่ผลิตจากงวงมะพร้าว ซึ่งเรียกอีกอย่างว่าน้ำตาลมะพร้าว ส่วนน้ำตาลที่ผลิตจากงวงตาลเรียกน้ำตาลโตนด ประเทศไทยมีการผลิตน้ำตาลปี๊บในหลายจังหวัดทางภาคกลาง เช่น เพชรบุรี และภาคใต้ เช่น สุราษฎร์ธานี
ปาล์มที่เป็นแหล่งที่มาสำคัญของน้ำตาลปี๊บได้แก่ ตาล อินทผลัม จาก ตาว และ มะพร้าว
ต้นตาล ("Borassus" spp.) มีปลูกในแอฟริกา เอเชีย และนิวกินี พืชนิดนี้ใช้ประโยชน์ได้หลายอย่าง เช่น สานหมวก วัสดุสำหรับเขียนหนังสือ และทำอาหาร น้ำตาลปี๊บผลิตจากของเหลวที่ปาดได้จากช่อดอก
อินทผลัมมี 2 สปีชีส์ คือ อินทผลัม ( "Phoenix dactylifera") และ อินทผลัมไทย ("P. sylvestris") ซึ่งใช้ผลิตน้ำตาลปี๊บได้ทั้งสองชนิด อินทผลัมนิยมปลูกในแถบเมดิเตอร์เรเนียน และตะวันออกกลาง อินทผลัมไทยเป็นพืชท้องถิ่นในเอเชีย ส่วนใหญ่ปลูกในอินเดียและปากีสถาน
จาก ("Nypa fruticans") เป็นพืชท้องถิ่นตามแนวชายฝั่งเขตร้อนของมหาสมุทรอินเดียและมหาสมุทรแปซิฟิก เป็นปาล์มชนิดเดียวที่พบในป่าชายเลน 
ตาว ("Arenga pinnata") เป็นพืชท้องถิ่นของเอเชียเขตร้อน พบมากในจีนและอินโดนีเซีย น้ำตาลที่ใช้ผลิตน้ำตาลปี๊บนี้เป็นที่รู้จักในอินเดียว่า กูร์ และ อินโดนีเซียเรียก กูลา อาเริน
มะพร้าว ("Cocos nucifera") ผลิตน้ำตาลปี๊บได้จากช่อดอก พบตามแนวชายฝั่งของมหาสมุทรอินเดียและมหาสมุทรแปซิฟิก แหล่งผลิตหลักอยู่ที่ไทย อินโดนีเซีย และฟิลิปปินส์ 
กระบวนการผลิตน้ำตาลปี๊บเริ่มจากการใช้มีดปาดงวงมะพร้าว รองด้วยกระบอกที่ใส่ไม้เชื้อ เช่น ไม้พยอม เพื่อป้องกันการบูดเน่า จากนั้น นำน้ำตาลที่ได้มาเคี่ยวจนเดือด และน้ำงวดลง ยกลงจากเตา ใช้ไม้พายหรือขดลวดกระทุ้งให้น้ำตาลทำปฏิกิริยากับอากาศจนเป็นสีเหลืองนวล เร่งให้น้ำตาลแห้งและแข็งตัวเร็วขึ้น จากนั้น ถ้านำไปบรรจุใส่ปี๊บจะเรียกน้ำตาลปี๊บ ถ้าเทใส่ถ้วยตะไลหรือพิมพ์ที่มีลักษณะกลมจะเรียกน้ำตาลปึก
น้ำตาลปี๊บที่ได้จากมะพร้าวจะมีรสหวานมัน ต่างจากน้ำตาลทรายที่มีรสหวานแหลม แต่เนื่องจากน้ำตาลปี๊บที่ผลิตโดยกระบวนการดั้งเดิมมีน้ำผสมอยู่มาก จึงเยิ้มง่าย ในขณะที่ผู้บริโภคในปัจจุบันต้องการน้ำตาลปี๊บที่มีความคงตัว จึงต้องผสมน้ำตาลทรายในระหว่างการผลิต ซึ่งถ้าผสมน้ำตาลทรายมากเกินไป จะทำให้น้ำตาลปี๊บที่ได้มีรสหวานแหลมแบบน้ำตาลทราย
กูลา เมอลากา (Gula melaka) เป็นน้ำตาลปี๊บชนิดหนึ่งที่ผลิตจากมะพร้าว มีความข้นและเหนียว ในภาษาอังกฤษเรียกว่า "malacca sugar" แปลตรงตัวคือ น้ำตาลมะละกา อาจจะเป็นเพราะมีจุดกำเนิดใน รัฐมะละกา, มาเลเซีย, ซึ่งในภาษามาเลย์ออกเสียงว่าเมอลากา ตามกรรมวิธีดั้งเดิม กูลาเมอลากาทำมาจากการสกัดน้ำหวานจากตาดอกของต้นมะพร้าว โดยใช้มีดตัดและใช้หม้อรองน้ำหวาน นำน้ำหวานที่ได้มาต้มจนเหนียว เทลงในกระบอกไม้ไผ่ยาว 3-5 นิ้ว lและทิ้งไว้ให้แข็งตัวเป็นทรงกระบอก เพราะกระบวนการผลิตใช้แรงงานมาก จึงมีราคาแพงกว่าน้ำตาลทราย นิยมใช้ในขนมพื้นเมืองของเอเชียตะวันออกเฉียงใต้
พุดดิงสาคูกูลาเมอลากาเป็นของหวานที่ทำจากกูลาเมอลากาเป็นอาหารเปอรานากัน ตัวอย่างอื่นได้แก่ ลอดช่อง และโอนเดะห์โอนเดะห์ ขนมรูปร่างกลมที่ทำจากแป้งข้าวเหนียว ไส้ทำจากกูลาเมอลากา คลุกด้วยมะพร้าวขูด
ฟรานซิสโก ลาโชวสกี้
ฟรานซิสโก ชิโก ลาโชวสกี้ () เป็นนายแบบชาวบราซิล
ลาโชวสกี้เกิดในเมืองกูรีตีบา และอาศัยในเมืองโฟซโดอีกัวสุจนกระทั่ง 8 ขวบ พ่อเขาชื่อรูแบร์ตู เป็นชาวบราซิลมีเชื้อสายโปแลนด์ แม่ของเขา มาเรีย เป็นชาวโปรตุเกสและชาวเยอรมัน เขามีพี่น้องสาวสองคน อิซาเบลลาและมาร์เซลา
ลาโชวสกี้ชนะจากการเข้าประกวด "ฟอร์ดแมนส์ซุปเอร์โมเดลออฟดิเวิลด์" ที่เมืองเซาเปาลูในปี ค.ศ. 2008 ทำให้ได้เซ็นสัญญากับค่ายฟอร์ดโมเดลส์ เขาได้เดินแบบให้กับแบนด์หลายแบนด์ทั้ง ดิออร์โฮมมี, เวอร์ซาเช, โดลเช่แอนด์กาบบานา, DSquared², กุชชี, โรเบอร์โต คาวาลลี, เธียร์รี มูแกลร์, อาร์มานี และอีกมากมาย เขาได้ทำเคมแปญให้กับแบรนด์ดีเคเอ็นวาย ลาคอสต์ อาร์มานี เอทโทร ดิออร์ DSquared² และมาวิยีนส์ เขายังปรากฏบนนิตยสารต่าง ๆ คือ แวนิตี้ทีน Homme Essential คาร์บอนก็อปปี้ เมดอินบราซิล และเช้าส์ นอกจากนี้ยังได้ร่วมงานกับ จีคิว วี โว้ก และเอฟเอชเอ็มอีกด้วย ในปี ค.ศ. 2015 เว็บไซต์ models.com ได้จัดให้ลาโชวสกี้เป็น 'อินดัชทรีไอคอนส์' และ 'Sexiest Men'
เมื่อวันที่ 3 ธันวาคม 2013 ลาโชวสกี้ได้แต่งงานกับแฟนของเขา เจสเซียนน์ กราเวล เบแลนด์ ชาวฝรั่งเศส-แคนาดา ทั้งสองมีบุตรด้วยกันสองคนคือ ไมโลและลาสโล
ฟุตบอลทีมชาติเซเนกัล
ฟุตบอลทีมชาติเซเนกัล () ฉายา สิงโตแห่งเตรังก้า เป็นทีมฟุตบอลตัวแทนของประเทศเซเนกัล อยู่ภายใต้การควบคุมของสหพันธ์ฟุตบอลเซเนกัล (FSF) ซึ่งก่อตั้งในปี ค.ศ. 1960
"ข้อมูล ณ วันที่ 27 มีนาคม ค.ศ. 2018"
จังหวัดติมอร์ตะวันออก
จังหวัดติมอร์ตะวันออก (อินโดนีเซีย: "Timor Timur") เป็นจังหวัดของประเทศอินโดนีเซียโดยพฤตินัย เคยถูกจักรวรรดิโปรตุเกสยึดและใช้ชื่ออาณาจักรว่า โปรตุเกสติมอร์ ปัจจุบันพื้นที่ทั้งหมดเป็นของประเทศติมอร์-เลสเต
ตั้งแต่ ค.ศ. 1702 ถึงปี ค.ศ. 1975 ติมอร์ตะวันออกได้เป็นดินแดนโพ้นทะเลของโปรตุเกสชื่อ "ติมอร์โปรตุเกส" ในปี ค.ศ. 1974 โปรตุเกสได้เริ่มปลดปล่อยดินแดนที่เคยปกครอง รวมถึงติมอร์ตะวันออก ระหว่างการปลดปล่อยดินแดนของโปรตุเกส ภายในติมอร์ตะวันออกได้เกิดความขัดแย้งภายในเมือง ในปี ค.ศ. 1975 ประเทศอินโดนีเซียได้บุกเข้าไปในติมอร์ตะวันออก ในปี ค.ศ. 1976 อินโดนีเซียได้ผนวกติมอร์ตะวันออกเป็นจังหวัดในประเทศอินโดนีเซียจังหวัดที่ 27 อย่างไรก็ตาม สหประชาชาติไม่ยอมรับกับการผนวกของประเทศอินโดนีเซียในครั้งนี้ โดยขอให้ประเทศโปรตุเกสบริหารติมอร์ตะวันออก ต่อมาอินโดนีเซียได้แยกตัวออกจากติมอร์ตะวันออก ในปี ค.ศ. 1999 สหประชาชาติจึงได้ปกครองติมอร์ตะวันออกสักระยะก่อนที่จะให้ติมอร์ตะวันออกตั้งประเทศเป็นของตัวเองโดยใช้ชื่อว่า ประเทศติมอร์-เลสเต ในปี ค.ศ. 2000
ฟุตบอลทีมชาติปานามา
ฟุตบอลทีมชาติปานามา () เป็นตัวแทนทีมฟุตบอลจากประเทศปานามา อยู่ภายใต้การดูแลของสหพันธ์ฟุตบอลปานามา (FEPAFUT)
"ข้อมูลเมื่อวันที่ 17 เมษายน ค.ศ. 2018"
ฟุตบอลทีมชาติเปรู
ฟุตบอลทีมชาติเปรู เป็นตัวแทนทีมฟุตบอลจากประเทศเปรู อยู่ภายใต้การควบคุมของสหพันธ์ฟุตบอลเปรู ซึ่งก่อตั้งในปี ค.ศ. 1922
"ข้อมูลเมื่อวันที่ 28 มีนาคม ค.ศ. 2018"
สโมสรฟุตบอลอาร์เซนอลในฤดูกาล 2018–19
ฤดูกาล 2018–19 เป็นฤดูกาลที่ 27 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 99 ติดต่อกันบนลีกสูงสุดของฟุตบอลอังกฤษ. สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, และ ยูฟ่ายูโรปาลีก.
นี่เป็นฤดูกาลแรกของสโมสรที่ไม่มีผู้จัดการทีม อาร์แซน แวงแกร์ ใน 22 ปี. และเป็นฤดูกาลที่สองติดต่อกันของอาร์เซนอลไม่สามารถเข้าไปเล่นสำหรับ ยูฟ่าแชมเปียนส์ลีก และได้เข้าร่วมแข่งขันใน ยูฟ่ายูโรปาลีก.
รวมการใช้จ่ายทั้งสิ้น: ไม่เปิดเผย
รายรับทั้งหมด: ไม่เปิดเผย
เงินที่จ่าย
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
เงินที่ได้รับ
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
รายรับ-รายจ่าย
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
!rowspan=2|การแข่งขัน
!colspan=8|บันทึก
!
!
!
!
! ทั้งหมด
เมื่อวันที่ 14 มิถุนายน ค.ศ. 2018, โปรแกรมการแข่งขัน พรีเมียร์ลีก สำหรับฤดูกาลที่จะมาถึงได้ประกาศออกมาเป็นที่เรียบร้อยแล้ว.
จังหวัดลัมบักนางโคมโปสเตลา
จังหวัดลัมบักนางโคมโปสเตลา (เซบัวโน: Kawalogang Kompostela) หรือ ดาเบาเดโอโร เป็นจังหวัดในเขตดาเบา ประเทศฟิลิปปินส์ มักถูกเรียกสั้น ๆ ว่า "โคมบัล" เคยเป็นส่วนหนึ่งของจังหวัดฮีลากังดาเบา จนกระทั่งได้รับการจัดตั้งในปี ค.ศ. 1998 จึงเป็นจังหวัดที่ใหม่เป็นอันดับที่ 4 ของประเทศ เมืองศูนย์กลางของจังหวัดคือนาบุนตูรัน ผู้ว่าราชการจังหวัดคนแรกคือโฮเซ คาบัลเยโร
สโมสรฟุตบอลแมนเชสเตอร์ยูไนเต็ดในฤดูกาล 2018–19
สโมสรฟุตบอลแมนเชสเตอร์ยูไนเต็ดในฤดูกาล 2018–19 เป็นฤดูกาลที่ 27 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 44 ของพวกเขาในลีกสูงสุดของฟุตบอลอังกฤษ. เช่นเดียวกันนี้ สโมสรยังจะได้เข้าร่วมแข่งขันใน พรีเมียร์ลีก, เอฟเอคัพ, อีเอฟแอลคัพ และ ยูฟ่าแชมเปียนส์ลีก.
ฤดูกาลนี้จะเป็นครั้งแรกนับตั้งแต่ฤดูกาล 2006–07 ที่ปราศจากกัปตันทีมของสโมสร ไมเคิล แคร์ริก, ผู้ที่จะแขวนสตั๊ดหลังจบฤดูกาล 2017–18 และได้เข้าร่วมเป็นสตาฟฟ์โค้ชของสโมสร.
แมนเชสเตอร์ ยูไนเต็ด ได้ออกประกาศทัวร์ล่วงหน้าในฤดูกาล 2018–19 ของพวกเขาที่ประเทศสหรัฐอเมริกา. สามเกมแรกได้มีการประกาศออกมาเมื่อวันที่ 3 เมษายน ค.ศ. 2018, กับฝ่ายตรงข้ามที่นำทัพมาโดย กลุบอาเมริกา, แซนโฮเซเอิร์ทเควกส์ และ ลิเวอร์พูล. ต่อมาสโมสรได้ประกาศทัวร์นั้นที่จะเข้าร่วมใน อินเตอร์เนชันแนลแชมเปียนส์คัพ ฤดูกาล 2018. ในการแข่งขันปี 2018, ยูไนเต็ดจะลงเล่นพบกับมิลานใน แคลิฟอร์เนีย, ลิเวอร์พูล ใน แอนน์ อาร์เบอร์ และ เรอัล มาดริด ใน ฟลอรีดา. เกมนัดก่อนเปิดฤดูกาลนัดสุดท้ายจะได้เห็นแมนเชสเตอร์ ยูไนเต็ด ลงเล่นพบกับ บาเยิร์น มิวนิก ที่ อัลลิอันซ์อาเรนา ในวันที่ 5 สิงหาคม.
เมื่อวันที่ 14 มิถุนายน ค.ศ. 2018, พรีเมียร์ลีก ได้ประกาศโปรแกรมการแข่งขันสำหรับฤดูกาล 2018–19 ออกมาเป็นที่เรียบร้อยแล้ว.
ในฐานะหนึ่งจาก 20 ทีมในพรีเมียร์ลีก, แมนเชสเตอร์ ยูไนเต็ด เข้าสู่ เอฟเอคัพ ฤดูกาล 2018–19 ในรอบที่สาม. การจับสลากได้มีขึ้นเมื่อวันที่ 3 ธันวาคม ค.ศ. 2018 และประกบคู่ออกมา ยูไนเต็ด กับ เรดิง, ที่พวกเขาได้เผชิญหน้าในรอบเดียวกันของ เอฟเอคัพ ฤดูกาล 2016–17, ด้วยชัยชนะ 4–0.
การจับสลากประกบคู่สำหรับรอบที่สามของ อีเอฟแอลคัพ ฤดูกาล 2018–19 ได้มีขึ้นเมื่อวันที่ 30 สิงหาคม ค.ศ. 2018, โดยที่แมนเชสเตอร์ ยูไนเต็ดถูกจับสลากได้เล่นในบ้านพบกับ ดาร์บีเคาน์ตี.
การจับสลากมีขึ้นในวันที่ 30 สิงหาคม พ.ศ. 2561 (ค.ศ. 2018), โดยที่แมนเชสเตอร์ ยูไนเต็ดอยู่ในโถที่ 2 โดยผลการจับสลาก แมนเชสเตอร์ ยูไนเต็ด อยู่ในกลุ่ม H ร่วมกับ ยูเวนตุส, บาเลนเซีย และ ยัง บอยส์ แบร์น โดยทีมที่มีคะแนนเป็นอันดับ 1 และ 2 จะเข้ารอบต่อไป
การจับสลากสำหรับรอบ 16 ทีมสุดท้ายมีขึ้นเมื่อวันที่ 17 ธันวาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าใน นียง, ประเทศสวิตเซอร์แลนด์. หลังจากเสร็จสิ้นเข้ารอบเป็นอันดับที่สองในกลุ่มของพวกเขาและผ่านเข้าสู่รอบ 16 ทีมสุดท้าย, ยูไนเต็ดได้ถูกจับสลากมาพบกับทีมแชมเปียนส์จากฝรั่งเศส ปารี แซ็ง-แฌร์แม็ง ซึ่งเป็นการพบกันครั้งแรกระหว่างสองสโมสร.
"สถิติคิดคำนวณเมื่อวันที่ 1 ธันวาคม ค.ศ. 2018."
รถไฟรางเบาเอ็มทีอาร์
รถไฟรางเบาเอ็มทีอาร์ เป็นระบบรถไฟฟ้ารางเบาที่ให้บริเวณทางตะวันตกเฉียงเหนือของฮ่องกง ในพื้นที่เขตถวนหมุนและเขตหยวนหลง ขนาดความกว้างของรางคือ ใช้ไฟฟ้ากระแสตรง 750 โวลต์ ผ่านระบบจ่ายไฟฟ้าเหนือหัว ไลท์เรลเคยเป็นส่วนหนึ่งของโครงข่ายทางรถไฟสายเกาลูน–ชานโทน ปัจจุบันมีผู้โดยสารใช้บริการ 483,000 คนต่อวัน
สโมสรฟุตบอลเชลซี ในฤดูกาล 2018–19
ฤดูกาล 2018–19 เป็นฤดูกาลที่ 105 ของเชลซี, และเป็นฤดูกาลที่ 30 ในระดับลีกสูงสุดของฟุตบอลอังกฤษ, ฤดูกาลที่ 27 ติดต่อกันใน พรีเมียร์ลีก, และเป็นปีที่ 113 ในการดำรงก่อตั้ง สโมสรฟุตบอล. ฤดูกาลนี้เริ่มต้นตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019."รวมค่าใช้จ่ายทั้งสิ้น": £125,500,000
"รวมจำนวนเงินรายรับที่เข้ามา": £41,300,000
รวมกิจกรรมการซื้อขายนักเตะทั้งสิ้น: £84,200,000
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
เชลซีได้ประกาศเมื่อวันที่ 8 กุมภาพันธ์ ค.ศ. 2018 ออกมาว่าพวกเขาจะได้ลงเล่นกับ เพิร์ธ กลอรี ในวันที่ 23 กรกฎาคม ค.ศ. 2018 ที่สนามใหม่ ออปตัส สเตเดียม,
เชลซี, ในฐานะทีมชนะเลิศของ เอฟเอ คัพ, จะได้ลงเล่นพบกับ แมนเชสเตอร์ซิตี ในเอฟเอ คอมมิวนิตี ชีลด์.
ตารางคะแนน
กลุ่ม แอล
แมตช์
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
แฟรจี (นักฟุตบอลเกิด พ.ศ. 2536)
เฟรเดรีกู โรดรีกิส จี เปาลา ซังตุส (; เกิดวันที่ 5 มีนาคม ค.ศ. 1993) หรือรู้จักในชื่อ เฟรด () เป็นนักฟุตบอลชาวบราซิล ปัจจุบันเล่นในตำแหน่งกองกลางให้กับแมนเชสเตอร์ยูไนเต็ดในพรีเมียร์ลีก และทีมชาติบราซิล
รถรางในโกลกาตา
ระบบรถรางในโกลกาตา รัฐเบงกอลตะวันตก ให้บริการโดยบริษัทรถรางโกลกาตา (CTC) ถือเป็นระบบรถรางเพียงแห่งเดียวของประเทศอินเดีย และเป็นระบบรถรางไฟฟ้าที่เก่าแก่ที่สุดในทวีปเอเชีย เริ่มให้บริการตั้งแต่ปี ค.ศ. 1902
บริษัทรถรางโกลกาตา มีรถรางทั้งหมด 257 คัน ซึ่งวิ่ง 125 เที่ยวต่อวัน รถแต่ละคนรองรับผู้โดยสารได้ 200 คน (60 ที่นั่ง) ศูนย์ซ่อมบำรุงมีทั้งหมด 7 แห่ง ได้แก่ ศูนย์ Belgachhia, ราชบาซาร์, พาร์กเซอร์คัส, Gariahat, Tollygunge, Kalighat และ Khidirpur ระบบรถรางมีสถานีปลายทาง 9 แห่ง ได้แก่ สถานี Shyambazar, Galiff Street, Bidhannagar, Ballygunge, เอสพลานาด, B. B. D. Bagh และสะพาน Howrah และมีโรงงานผลิตรถรางที่ Nonapukur
ศูนย์ซ่อมบำรุงที่มีจำนวนรางและพื้นที่มากที่สุดคือศูนย์ราชบาซาร์ และ Tollygunge ตามลำดับ ส่วนศูนย์ซ่อมบำรุงที่เก่าที่สุดคือศูนย์ Khidirpur และศูนย์ที่เล็กที่สุดคือศูนย์ Kalighat สถานีปลายทางที่รองรับจำนวนเส้นทางมากที่สุดคือสถานีเอสพลานาด
มีโครงการปรับปรุงระบบรถไฟฟ้าและสายลวด และจะมีการขยายเส้นทางไปยังซอลต์เลก, ราชฮัต, บันตาลา และพื้นที่ริมน้ำฮูกลี และยังมีโครงการอุโมงค์ลอดใต้แม่น้ำฮูกลีอีกด้วย
นอกจากนี้ยังมีแผนปลดระวางรถรางคันเก่า และนำรถรางคันใหม่เข้ามาใช้งานแทน โดยแผนนี้มีการอภิปรายจากการวิจารณ์ว่ารถรางกินพื้นที่บนถนนมากเกินไป ทำให้พาหนะบนท้องถนนเคลื่อนตัวได้ช้าลง และรถรางคันเก่าจุผู้โดยสารได้น้อย อย่างไรก็ตาม รถรางยังคงถูกมองว่ามีเอกลักษณ์และเป็นมิตรต่อสิ่งแวดล้อม
โมโลดายากวาร์ดียา (ภาพยนตร์)
โมโลดายากวาร์ดียา (, translit. Molodaya Gvardiya) เป้นภาพยนตร์แนวสงคราม, ชีวิตและอิงประวัติศาสตร์ของสหภาพโซเวียต กำกับโดย Sergei Gerasimov ภาพยนตร์ได้โครงเรื่องจากนวนิยายเรื่องเดียวกันของ Alexander Fadeyev ในปี 1949 Gerasimov, ผู้กำกับภาพ Vladimir Rapoport และกลุ่มนักแสดงหลักได้รับรางวัล Stalin Prize
"โมโลดายากวาร์ดียา" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 48 ล้านคนในยุคโซเวียต
จอมโจรเจ้าเสน่ห์
จอมโจรเจ้าเสน่ห์ ( ) เป็นละครโทรทัศน์ที่กล่าวถึงเรื่องราวของวรรณกรรมชิ้นหนึ่งของ โกวเล้ง เรื่อง บุตรที่สิบเอ็ด ในประเทศจีน จะออกอากาศช่อง BTV-1 และ Guangdong Television นำแสดงโดย เหยียน อี้ควน, กัน ถิงถิง, จูอี้หลง, หลี่ อี้เซียว, เบบี้ จาง ออกอากาศทางช่อง ช่อง 3 แฟมิลี ในประเทศไทย
เข็มทองสกุลเสิ่นซึ่งมีชื่อเสียงเลื่องลือทั่วทั้งยุทธภพได้ส่งเทียบเชิญถึงบรรดาวีรบุรุษในใต้หล้าเข้าร่วมงานประลองยุทธเลือกคู่ให้แก่คุณหนูสกุลเสิ่น เสิ่นปี้จินหญิงงามอันดับหนึ่งในปฐพี โดยมีสินสมสรสเป็น“ดาบล่ากวาง”ซึ่งหายสาบสูญไปเป็นเวลาช้านาน ฟงซื่อเหนียงบีบบังคับเซียวสืออี้หลางซึ่งเป็นหัวขโมยอันดับหนึ่งของยุทธภพร่วมมือกันขโมยดาบ นึกไม่ถึงว่าที่ขโมยมาได้กลับเป็นของปลอม ทั้งยังจับตัวเสิ่นปี้จินเป็นตัวประกันไว้อีกด้วย เพื่อล้างคมลทินให้กับตัวเอง เซียวสืออี้หลางจึงออกเดินทางตามหาเสิ่นปี้จิน
แมนฮันต์อินเตอร์เนชันแนล 2017
แมนฮันต์อินเตอร์เนชันแนล 2017 () เป็นการจัดประกวดแมนฮันต์อินเตอร์เนชันแนลครั้งที่ 16 กำหนดจัดในวันที่ 27 พฤศจิกายน ค.ศ. 2017 ณ สยามภาวลัย รอยัล แกรนด์เธียเตอร์, สยามพารากอน, กรุงเทพมหานคร, ประเทศไทย โดยพาทริก เชอ แมนฮันต์อินเตอร์เนชันแนล 2016 ชาวสวีเดน ได้มอบตำแหน่งแก่เจือง หง็อก ติ่ญ จากเวียดนาม เป็นผู้ครองตำแหน่งคนใหม่37 ผู้เข้าประกวดที่ได้รับการยืนยัน:
สโมสรฟุตบอลแมนเชสเตอร์ซิตีในฤดูกาล 2018–19
ฤดูกาล 2018–19 เป็นฤดูกาลที่ 117 ของ สโมสรฟุตบอลแมนเชสเตอร์ซิตี แต่เป็นฤดูกาลที่ 90 ในฟุตบอลอังกฤษและเป็นฤดูกาลที่ 22 ใน พรีเมียร์ลีก นับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก, หลังเป็นฤดูกาลที่ 8 ติดต่อกันของพวกเขาได้เข้าร่วมในการแข่งขัน.
ฤดูกาลเริ่มต้นระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
แมนเชสเตอร์ซิตี จะเริ่มต้นแคมเปญของพวกเขาในฤดูกาล 2018–19 กับทัวร์ที่ประเทศสหรัฐอเมริกาในศึก อินเตอร์เนชันแนลแชมเปียนส์คัพ ฤดูกาล 2018. ซิตีจะต้องลงเล่นพบกับ โบรุสเซียดอร์ทมุนด์ ที่สนาม โซลด์เยอร์ ฟีลด์ ใน ชิคาโก, อิลลินอยส์, ลิเวอร์พูล ที่ สนามกีฬาเมตไลฟ์ ใน รัตเทอร์ฟอร์ดตะวันออก, นิวเจอร์ซีย์ และ บาเยิร์นมิวนิก ที่ สนามกีฬาฮาร์ดร็อก ใน ไมอามีการ์เดนส์, ฟลอริดา.
เมื่อวันที่ 14 มิถุนายน ค.ศ. 2018, โปรแกรมการแข่งขันพรีเมียร์ลีกของแมนเชสเตอร์ซิตีได้ประกาศออกมาเป็นที่เรียบร้อยแล้ว.
แมนเชสเตอร์ซิตีเข้าสู่การแข่งขันในรอบที่สามและได้ถูกจับสลากออกไปเยือน ออกซฟอร์ดยูไนเต็ด.
ต่อมาได้กลับมาเล่นในบ้านพบกับ ฟูลัม ได้รับการยืนยันสำหรับรอบที่สี่.